ธปท.เปิดประมูลพันธบัตร 5 หมื่นล้านบาท
ธปท.เปิดประมูลขายพันธบัตร 5 หมื่นล้านบาท 5 ก.พ.นี้  เพื่อบริหารสภาพคล่องให้อยู่ในระดับที่เหมาะสม
4 ก.พ. 2559

ธปท.เปิดประมูลขายพันธบัตร 5 หมื่นล้านบาท 5 ก.พ.นี้  เพื่อบริหารสภาพคล่องให้อยู่ในระดับที่เหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการออกพันธบัตร ธปท.อายุไม่เกิน15 วัน ในเดือน ก.พ. 2559 โดยมีกำหนดออกขายพันธบัตรรุ่น พ. 5/14/59 วงเงิน 5 หมื่นล้านบาท อายุ 14 วัน มีกำหนดนำออกประมูลขายในวันที่ 5 ก.พ.นี้ และกำหนดชำระเงินในวันที่ 9 ก.พ.2559 ครบกำหนดในวันที่ 23 ก.พ. 2559
ทั้งนี้ การออกพันบัตรดังกล่าวเป็นเพื่อดูดซับสภาพคล่องให้อยู่ในระดับเหมาะสมกับกิจกรรมทางเศรษฐกิจ และระดับอัตราดอกเบี้ยนโยบายในปัจจุบันที่ 1.5% เพราะหากปล่อยให้สภาพคล่องในระบบมีส่วนเกินเพิ่มมากเกินไปจะกดดันอัตราดอกเบี้ย รวมไปถึงการนำเงินไปเก็งกำไรในบางภาคธุรกิจ